Сома (дэпартамент)

Сома (фр.: Somme) — дэпартамент на поўначы Францыі, адзін з дэпартаментаў рэгіёна Пікардыя. Парадкавы нумар 80. Адміністрацыйны цэнтр — Ам’ен. Насельніцтва 555,55 тыс. чалавек (40-е месца сярод дэпартаментаў, даныя 1999 г.). Плошча тэрыторыі 6170 км². Праз дэпартамент працякае рака Сома. Дэпартамент уключае 4 акругі, 46 кантонаў і 783 камуны. Сома — адзін з першых 83 дэпартаментаў, утвораных падчас Вялікай французскай рэвалюцыі ў сакавіку 1790 г. Паўстаў на тэрыторыі былой правінцыі Пікардыя. Падчас першай сусветнай вайны тут адбыліся буйныя бітвы (1916 і 1918 г.). Спасылкі Prefecture of Somme website Архівавана 23 мая 2005. (in French) General council’s website (in French)